Àlàní Bánkọ́lé

Olóyè Suarau Olayiwola Alani Bankole ( tí a bí ní ọjọ́ kejìdínlógún oṣù kẹsàn-àn ọdún, 1941) ni ọmọ ẹ̀gbá tí ó jẹ́ oníṣòwò àti olóyè pàtàkì kan láti ìpínlẹ̀ Ògùn ní orílẹ̀ èdè Nàìjíríà. Ó jẹ́ Alákǒso ti West African Aluminum Products Plc.  Ó jẹ oyè Olúwo ti Iporo Aké ati Apènà ti Ìlú Egba. 

 Ẹ̀kọ́ àti ìgbésí ayé rẹ̀ 
Ò jẹ̀ ọ̀kan lára àwn akẹ́kọ̀ jáde ti ile-iwe giga ti ìjọ Onítẹ̀bọmi ti àwọn ọkùrin tí ó wà ní ìlú Abẹ́òkúta, níbití ó ti parí ẹ̀kọ́ gíga rẹ̀.  Ó gbé Atinúkẹ́ Bánkólé, tí ó jẹ́ Ẹ̀kẹrin Ìyálóde ti ìlú ẹ̀gbá, lára àwọn aya rẹ̀ míràn ni Adunni Bankole; ọmọ ọkùrin tí Atinúkẹ bí fun ni Diméjì Bánkọ́lé, ẹni tí ó ti fi ìgbà kan jẹ́ olórí ilé ìgbìmọ̀ aṣojú-ṣòfin ti orílẹ̀ ède Nàìjíríà. 

Ó tún jẹ́ olùdásílẹ̀ ti Freight Agencies Nigeria Ltd, ilé iṣẹ́ ọkọ̀ ojú omi àkọ́kọ́ ní Ìwọ̀ Oòrùn Áfíríkà. Àwọn kan lára àwọn tí ó ń kọ́ níṣẹ́ ni, Olùdarí Sànyà Abíọ́lá, Olùṣàkóso Altimax Metal Industries àti ọ̀pọ̀ àwọn olórí ilé iṣẹ́, àwọn gómìnà, àwọn aṣofin àti àwọn ọmọ ilé ìgbìmọ̀ aṣoju-ṣòfin.

 Iṣẹ́ olóṣèlú 
Ó jẹ́ olùdíje gómìnà ìpínlẹ̀ Ògùn ní ìgbà mẹta ọ̀tọ̀ọ̀tọ̀;  ó díje lábẹ́ àsìá ti ẹgbẹ́ẹ National Party of Nigeria (NPN) ní ọdún 1979  àti ní ọdún 1983, ṣùgbọ́n Sọjí Ọdúnjọ ni ó rọ́pò rẹ̀ ní ọdún tí ó tẹ̀lée. Ó darapọ̀ mọ́ ẹgbẹ́ òṣèlú ti National Republican Party (NRC) ní ọdún 1989, nígbàtí ó yá ó di ọmọ ẹgbẹ́ òṣèlú ti All Nigeria Peoples Party (ANPP). Ó di Igbákejì Ààrẹ ẹgbẹ́ náà àti adelé alága káàfàtà fún ẹgbẹ́ náà Orilẹede ṣáájú kí ó tó fi ẹgbẹ́ náà sílẹ̀ lọ darapọ̀ mọ́ ẹgbẹ́ òṣèlú People's Democratic Party (PDP) ni ọdun 2000. 

Ní ọdún 2004, ó sọ àsọtẹ́lẹ̀ àtúntò àwọn ẹgbẹ́ òṣèlú ní orílẹ̀ ède Nàìjíríà nínú èyítí  ẹgbẹ́ òṣèlù  ANPP, PDP, ati Alliance for Democracy (AD) yóò túká tí àwọn tí ó kù yô darapọ̀ láti di ẹgbẹ́ òṣèlú méjì. 

 Àwọn àlàyé 

Ẹ̀ka:Àwọn ọjọ́ìbí ní 1941
Ẹ̀ka:Àwọn ènìyàn alààyè